เงินบาทอ่อนค่าตามยูโร
เงินบาทเปิดตลาดเช้านี้อยู่ที่31.73/75บาท/ดอลลาร์ ปรับตัวอ่อนค่าทิศทางเดียวกับค่าเงินยูโร
23 ก.ค. 2555

เงินบาทเปิดตลาดเช้านี้อยู่ที่31.73/75บาท/ดอลลาร์ ปรับตัวอ่อนค่าทิศทางเดียวกับค่าเงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.73/75 บาท/ดอลลาร์ ปรับตัวอ่อนค่าจากช่วงปิดตลาดเมื่อเย็นวันศุกร์ที่ระดับ 31.67/68 บาท/ดอลลาร์ เคลื่อนไหวในทิศทางเดียวกันกับค่าเงินยูโร          "(เงินบาท)ปรับตัวอ่อนค่าตามยูโร" นักบริหารเงิน กล่าว           ปัจจุยที่ส่งผลกระทบต่อค่าเงินบาทยังคงเป็นเรื่องของวิกฤตเศรษฐกิจของสหภาพยุโรป และทิศทางการไหลเข้า-ออกของเงินทุนจากต่างประเทศ          สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 78.30/35 เยน/ดอลลาร์ ปรับตัวแข็งค่าจากระดับ 78.55 เยน/ดอลลาร์ ส่วนเงินยูโรอยู่ที่ระดับ 1.2128/2130 ดอลลาร์/ยูโร ปรับตัวอ่อนค่าจากระดับ 1.2230 ดอลลาร์/ยูโร          นักบริหารเงิน คาดกรอบการเคลื่อนไหวของเงินบาทวันนี้อยู่ระหว่าง 31.60-31.80 บาท/ดอลลาร์